text: Vist per sentència, per què?
  Les guerres txetxenes i l'extensió del conflicte
  Publicat el 26 febrer 2013 per vistpersentencia
  Aquest article ha estat publicat al número 243 de l'ACCENT
  A cavall entre Europa i Àsia, situat entre els dos mars més importants d'aquesta confluència continental i protegit per la majestuosa serralada caucàsica, s'hi amaga un petit però convuls i singular territori que ha estat testimoni al llarg dels segles d'una de les convergències culturals, lingüístiques i històriques més rellevants.
  Aquesta singularitat tan especial, sumada a la seva situació estratègica entre dos continents, així com el context històric de cada etapa, han configurat un territori aliè a la majoria de la població però ben present per les grans potències que malden per fer efectiva la seva influència i poder en un territori on el control del pas dels gaseoductes i els recursos petroliers és clau. El pas privilegiat d'hidrocarburs i sobretot del gaseoducte Nabucco i de l'oleoducte Bakú-Tblisi-Ceyhan (BTC) representen una via alternativa i diversificada a la dependència europea d'abast energètic que històricament s'ha mantingut amb Rússia. Actualment doncs, el Caucas nord continua mantenint el seu potencial geopolític, no tan pels recursos petroliers que en gran part ja foren explotats durant la Unió Soviètica, sinó per a la importància que suposen per al pas d'hidrocarburs provinents de l'Àsia Central.
  Publicat dins de Món	| Deixa un comentari
  Hi ha una màxima que sembla complir-se fins a l'exhaust. Les campanyes de bombardejos d'Israel contra els diferents territoris ocupats palestins semblen ser una prèvia electoral, quelcom similar a un tipus de campanya per als comicis que posa la maquinària de guerra una vegada rere l'altra en funcionament. En aquesta ocasió no ha estat diferent, i és que les properes eleccions que es celebraran a Israel en el decurs del proper any 2013 en són una prova més. Recordem que les anteriors eleccions es dugueren a terme el dia 22 de gener de 2009, dos dies abans finalitzava l'anomenada "Operació plom fos" que s'havia iniciat un mes abans i que va portar a la mort de més de 1.400 ciutadans palestins. Continua llegint →
  Publicat el 29 Novembre 2012 per vistpersentencia
  El passat 12 de setembre 64 presos kurds de diferents centres penitenciaris van començar una vaga de fam que ha durat més de 65 dies, fins que va finalitzar fa només una setmana quan arribava a comptar amb 10.000 participants. Poc després de l'inici alguns presos més decidiren solidaritzar-se amb els seus companys a mesura que avançava el mes de setembre i fins arribar a la xifra de 818 persones. Milers de presos polítics més iniciaren també una vaga de fam el passat dia 5 de novembre en suport a les demandes del poble kurd i en solidaritat amb la resta de vaguistes. Aquesta vaga de fam, que podria ser la més nombrosa de la història, ha estat durament silenciada pel govern turc, que a la vegada i sense pressa, assegura que busca fórmules per garantir l'ús del kurd en instàncies judicials així com a l'escola primària; dues de les principals reivindicacions d'aquesta massiva vaga de fam. Continua llegint →
  Publicat el 16 Novembre 2012 per vistpersentencia
  El nombre de suïcidis a Itàlia ha experimentat un enorme i alarmant augment sense precedents des de l'any 2008, coincidint amb l'esclat de la crisi financera mundial. Els suïcidis s'han convertit en un crit dramàtic i de protesta contra uns mecanismes que imposen als treballadors, petits empresaris, jubilats i autònoms autèntics obstacles per continuar endavant en una Unió Europea que malda per salvar a costa del què sigui el gran capital financer. Continua llegint →
  Publicat el 23 Octubre 2012 per vistpersentencia
  Si a principis de mes el rumor sobre el possible acord entre Escòcia i Anglaterra per a dur a terme el referèndum escocès es feia palès als mitjans de comunicació, la confirmació, que el passat dilluns 15, aquest acord es signava a Edimburg, suposava en primer lloc, el pacte que la consulta tindria només dues respostes, i que aquesta es duria a terme a la tardor de 2014. Continua llegint →
  RT @caucasusproject: Armenia-Azerbaijan peacebuilding kicks off in Tekali -- http://bit.ly/g8aNcF 10 years ago
  Una realitat lamentable: les dones txetxenes sota el règim de Kadirov. La denúncia de Human Rights Watch; #txetxènia http://ves.cat/azmd 10 years ago
  Behget Pacolli: "Je vais gagner la confiance de mon peuple" #Kosovo; http://ves.cat/awC9 10 years ago